Subject: Töötajate alaealiste laste kohta info küsimine
From: "Kai Siinmaa" <[email-masked]>
To: "info - AKI" <[email-masked]>
Cc: "Paula Siinmaa" <[email-masked]>
Date: Sun, 25 Jan 2026 09:20:06 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere,
Seoses puhkuste planeerimisega kerkis ülesse küsimus, et meil puudub
ülevaade millistel töötajatel on õigus planeerida puhkust
koolivaheaegadele, kuna me tööandjana ei kogu infot töötaja laste kohta.

Ka teie kodulehelt(https://www.aki.ee/isikuandmed/kkk/toosuhted#tsuhted-1)
loen:

"Tööandjal puudub üldjuhul õigus küsida infot järgneva kohta: -
perekonnaseis, laste olemasolu ja pere planeerimine;..."

Kuidas soovitate käituda? Kas tööandjal on õigus küsida juhul, kui töötaja
soovib planeerida puhkuse koolivaheajale, laste sünniaegu?

Kas tööandjal on õigus kontrollida puhkuse aja nõude paikapidavust, nt
küsida sünnitunnistust vms. Hetkel pole see meil vajalik, kuna on veel
väike tiim ning hea usalduslik keskkond, kuid kui ettevõte kasvab, ja enam
inimesi nii hästi ei tunne, siis hakkavad need küsimused üles kerkima.

Palun aidake meid veidi ning selgitage, mis andmeid me siiski võime
koguda. Ideaalis ma küsiksin kõigilt laste sünnikuupäevasid, sest siis ma
tean arvestada ka seda, kellelt peaks uurima kas ta plaanib sellel aastal
täiendavat lapsepuhkust (mis võib olla kuni 20 päeva- seega väga
arvestatav töö paus ning peame seda kindlasti rohkem kui 14 päeva ette
planeerima).

Tervitades, Kai Siinmaa

Baltic HC Solutions

Sent from Outlook for iOS <https://aka.ms/o0ukef>